Dva veka od rođenja Čarlsa Dikensa
Danas, 7. februara, navršava se dvestota godišnjica rođenja jednog od najpopularnijih pisaca na svetu – Čarlsa Dikensa
Portsmut se nalazi stotinak kilometara južno od Londona. To je grad slavne prošlosti i jedno od glavnih sedišta britanske Mornarice. Turisti dolaze da vide čuvenu luku. Premda je kulturna baština vrlo bogata, sam grad nije. Mnogi stanovnici žive od socijalne pomoći. Mornarica nema onoliko zaposlenih koliko je imala nekada. Poslednjem preostalom brodogradilištu u gradu, koje obezbeđuje život za oko 1500 porodica, preti zatvaranje. Ali Portsmut ima nešto što nikada neće moći da izgubi. U njemu se 7. februara 1812, rodio jedan od napoznatijih britanskih pisaca, Čarls Dikens. Naravno, Portsmut želi to da iskoristi koliko je god moguće. U Gradskoj biblioteci završavaju se poslednje pripreme za otvaranje specijalne izložbe. Glavna atrakcija – originalni rukopis „Nikolasa Niklbija“, Dikensovog tećeg romana. objašnjava član Gradskog saveta, Li Hant. Portsmut je možda Dikensov rodni grad, ali je pisac najveći deo kasnijeg detinjstva i života proveo u Londonu. Lokacije u ovom gradu dolaze u sećanje kada zamišljate scene ili slike iz njegovih romana. Londonskih sirotišta možda više nema, ali skladišta i starovremske arkade poput onih na Doku svete Katarine istočno od centra grada, čitaocima će biti poznate. Mnogo mesta koja su u središtu Dikensovog života i romana su udaljena svega nekoliko minuta hoda od poznate turističke tačke. Kristofer Vest vodi Dikensove ture po gradskim četvrtima, dovodeći turiste, na primer, na mesto gde se nalazio stari zatvor „Maršalsi“, na drugoj strani reke, u kojem je bio zatvoren Dikensov otac – zbog neplaćanja dugova. Vest kaže da Dikens i dalje oduševljava svoje čitaoce. Ovo je Vestov omiljeni odlomak – iz „Velikih iščekivanja“. Moćne reči danas, kao što su bile i nekada. A biće, kaže Vest, i narednih dve stotine godina.